น.พ.มงคล ณ สงขลา ได้นั่งในตำแหน่งรัฐมนตรีว่าการกระทรวงสาธารณสุข (สธ.) ก็ประเดิมงานแรกประกาศห้ามโฆษณาเหล้าตลอด 24 ชั่วโมงน.พ.มงคล กล่าวว่า เมื่อวันที่ 11 ตุลาคม ได้มอบนโยบายให้มีการออกประกาศกฎ สธ.เพื่อควบคุมการโฆษณาเครื่องดื่มแอลกอฮอล์ แม้ว่ากระทรวงยังไม่มีกฎหมายที่มีอำนาจในการควบคุมในเรื่องนี้ แต่จะใช้กฎหมายของทางสำนักงานคณะกรรมการคุ้มครองผู้บริโภค (สคบ.) สังกัดสำนักนายกรัฐมนตรีที่ให้สำนักงานคณะกรรมการอาหารและยา (อย.) ออกระเบียบ ควบคุม โดยจะให้มีการออกประกาศภายใน 2 สัปดาห์ นั่นหมายความว่า ไม่ว่าจะเป็นการโฆษณาทางโทรทัศน์ วิทยุ หรือสิ่งพิมพ์ รวมถึงป้ายต่างๆ ที่เป็นสื่อกลางแจ้งทั้งหมด จะทำการโฆษณาไม่ได้ เช่นเดียวกับการควบคุมโฆษณาบุหรี่ ส่วนจะมีผลบังคับใช้เมื่อไรนั้น ขึ้นอยู่กับตามขั้นตอนในการประกาศตามราชกิจจานุเบกษา"สาเหตุที่ผมอยากทำเรื่องนี้ก่อน เพราะต้องการดูแลสุขภาพของชาวบ้าน เพราะจากงานวิจัยหลายชิ้นพบว่า เครื่องดื่มแอลกอฮอล์เป็นต้นเหตุสำคัญที่ทำให้สูญเสียสุขภาพที่ดี อีกทั้งยังเป็นต้นเหตุสำคัญที่ก่อให้เกิดอุบัติเหตุบนท้องถนน เพราะแค่เพียงการรายงานในช่วงปีใหม่ที่ผ่านมา พบว่า มีผู้เสียชีวิตจากอุบัติเหตุถึง 600 ราย ดังนั้น ผมจึงอยากดำเนินการควบคุมโดยเร็ว" น.พ.มงคลกล่าว
ใครคือผู้ประเดิมงานแรกประกาศห้ามโฆษณาเหล้าตลอด 24 ชั่วโมง 
น.พ.มงคล ณ สงขลา